CELEX: 32017R1551
Language: sl
Date: 2017-07-14 00:00:00
Title: Delegirana uredba Komisije (EU) 2017/1551 z dne 14. julija 2017 o spremembi Priloge I k Uredbi (EU) 2016/1076 Evropskega parlamenta in Sveta o uporabi režimov za izdelke s poreklom iz nekaterih držav iz skupine afriških, karibskih in pacifiških držav (AKP), določenih v sporazumih, ki vzpostavljajo ali vodijo k vzpostavitvi sporazumov o gospodarskem partnerstvu

15.9.2017   
            
            
               SL
            
            
               Uradni list Evropske unije
            
            
               L 237/59
            
         DELEGIRANA UREDBA KOMISIJE (EU) 2017/1551
   z dne 14. julija 2017
   o spremembi Priloge I k Uredbi (EU) 2016/1076 Evropskega parlamenta in Sveta o uporabi režimov za izdelke s poreklom iz nekaterih držav iz skupine afriških, karibskih in pacifiških držav (AKP), določenih v sporazumih, ki vzpostavljajo ali vodijo k vzpostavitvi sporazumov o gospodarskem partnerstvu
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe (EU) 2016/1076 Evropskega parlamenta in Sveta z dne 8. junija 2016 o uporabi režimov za izdelke s poreklom iz nekaterih držav iz skupine afriških, karibskih in pacifiških držav (AKP), določenih v sporazumih, ki vzpostavljajo ali vodijo k vzpostavitvi sporazumov o gospodarskem partnerstvu (1), in zlasti člena 2(2) Uredbe,
   ob upoštevanju naslednjega:
   
               (1)
            
            
               Seznam držav, ki so upravičene do režima dostopa do trga EU iz Uredbe (EU) 2016/1076, je določen v Prilogi I k navedeni uredbi. Navedena uredba prav tako določa postopek za uporabo zaščitnih ukrepov s strani Evropske unije v zvezi z izdelki s poreklom iz držav, naštetih v Prilogi I.
            
         
               (2)
            
            
               Uredba (EU) 2016/1076 pooblašča Komisijo, da sprejme delegirane akte za spremembo Priloge I k navedeni uredbi, da se dodajo države iz skupine držav AKP, ki so zaključile pogajanja o sporazumu o gospodarskem partnerstvu z Evropsko unijo.
            
         
               (3)
            
            
               Države SADC (Južnoafriška razvojna skupnost), ki izvajajo SGP, in Evropska unija ter njene države članice so 15. julija 2014 zaključile pogajanja o celovitem sporazumu o gospodarskem partnerstvu. Države SADC SGP in Evropska unija ter njene države članice so sporazum podpisale 10. junija 2016 (2).
            
         
               (4)
            
            
               Lesoto je SGP ratificiral 16. septembra 2016.
            
         
               (5)
            
            
               Mozambik je SGP ratificiral 28. aprila 2017.
            
         
               (6)
            
            
               Evropski parlament je SGP odobril 30. septembra 2016.
            
         
               (7)
            
            
               Zato se SGP začasno uporablja od 10. oktobra 2016.
            
         
               (8)
            
            
               Lesoto in Mozambik bi bilo zato treba vključiti v navedeno prilogo I, da se spodbudi polna uporaba sporazuma o gospodarskem partnerstvu s strani EU –
            
         SPREJELA NASLEDNJO UREDBO:
   Člen 1
   Kraljevina Lesoto in Republika Mozambik se vključita v Prilogo I k Uredbi (EU) 2016/1076.
   Člen 2
   Ta uredba začne veljati dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 14. julija 2017
      
         
            Za Komisijo
         
         
            Predsednik
         
         Jean-Claude JUNCKER
      
   
   
      (1)  UL L 185, 8.7.2016, str. 1.
   
      (2)  Sporazum o gospodarskem partnerstvu med Evropsko unijo in njenimi državami članicami na eni strani ter državami SADC, ki izvajajo SGP, na drugi strani (UL L 250, 16.9.2016, str. 3).